section_heading: Životopis
paragraph_text: Radio je kratko kao restaurator, a od 1958. godine zaposlen je u Studiju za crtani film u Zagreb-filmu. Iste godine debitirao je kao scenograf na animiranom filmu "Balada" redatelja Ive Vrbanića, a od tada je realizirao scenografije za pedesetak crtanih filmova, postavši jedan od istaknutih scenografa Zagrebačke škole crtanog filma, a kasnije i autor nekoliko iznimno zapaženih filmova.